
 DR.31.3.2005 

 
 

58 

tenaga yang baru.  Apakah pencapaian dari kajian yang telah dibuat terhadap bio-diesel 
ini?  Berapakah kos pengeluaran terhadap bahan ini untuk satu liter? 

Saya telah difahamkan bahawa Lembaga Minyak Sawit Malaysia ataupun MPOB 
akan membangunkan kilang bio-dieselnya yang pertama di negara ini tidak lama lagi, yang 
dianggarkan bernilai RM40 juta bagi menghasilkan bio-diesel yang boleh digunakan untuk 
enjin diesel.  Sekiranya perkara ini benar-benar berlaku, maka saya terlebih dahulu ingin 
mengucapkan tahniah kepada MPOB dan kementerian yang telah berusaha ke arah 
mencari sumber baru bagi kegunaan negara kita.  Oleh kerana kita akan mengeluarkan 
minyak diesel dari bio-diesel sendiri, maka saya ingin mencadangkan supaya MPOB dapat 
pula bekerjasama dengan pengeluar kereta tempatan agar diesel yang dikeluarkan nanti 
dapat disesuaikan dengan enjin kereta tempatan.   

Jangan pula nanti diesel yang kita keluarkan tidak dapat digunakan oleh kereta 
tempatan dan hanya sesuai pada enjin-enjin tertentu sahaja, dan ini tentunya merugikan 
kita semua.  Sekiranya ini dapat dilakukan, maka industri kereta kita akan selari dengan 
industri kelapa sawit kita.  Ini tentunya akan memberikan keuntungan kepada negara kita 
kerana kita dapat mengeksport produk kita serentak dan permintaan terhadap sawit akan 
tinggi dan sekali gus memberikan keuntungan kepada pengusaha-pengusaha ladang dan 
yang pentingnya pekebun-pekebun kecil di samping dapat menolong menstabilkan harga 
kelapa sawit dan tentunya menggalakkan pengeksportan kenderaan kita. 

Tuan Yang di-Pertua, baru-baru ini kita tersentak dengan kejadian yang berlaku di 
negara jiran kita apabila bendera kita telah dipijak dan dibakar oleh golongan pelajar dan 
masyarakat mereka kerana masalah Pulau Ambalak khabarnya,  sedangkan perkara itu 
boleh kita runding ataupun boleh dicapai melalui Mahkamah Keadilan Antarabangsa bagi 
diputuskan.  Kita dikatakan serumpun dan sebangsa, tetapi apabila timbul masalah tidak 
mahu bertolak ansur, bahkan disiarkan pula ucapan Allahyarham Sukarno semasa 
menganyang Malaysia pada satu ketika dahulu.  Sedangkan kita, apabila timbul masalah 
pendatang tanpa izin, kita tidak emosi dan sentiasa memberi peluang dan kelonggaran dan 
beberapa kali tertangguh terlalu lama demi menjaga tali persahabatan di antara kedua buah 
negara sehingga beberapa kali menteri kita, bahkan timbalan menteri dan Perdana Menteri 
sendiri berulang alik ke negara tersebut, kerana bilangan rakyat merekalah yang paling 
ramai menjadi pendatang tanpa izin dalam negara kita ini, sehingga ada suara-suara 
sumbang yang menyatakan bahawa kerajaan kita terlalu takut untuk mengambil tindakan.   

Rakyat kita tidak pernah pun berpiket akan hal ini walaupun mereka tidak 
bersetuju.  Inilah mungkin kata pepatah Melayu yang telah banyak kali disebut di dalam 
Dewan ini, ‘kita memberi susu, orang lain membalasnya dengan tuba.’  Mujur timbul 
segelintir masyarakat mereka dan duta besar mereka di negara ini dengan kesedaran untuk 
memohon maaf kepada Perdana Menteri dan negara kita.  Sedikit sebanyak terubat jugalah 
hati kita yang terguris itu.   

Saya amat bersetuju dengan kenyataan Yang Amat Berhormat Perdana Menteri 
kita bahawa kerajaan mereka juga harus mengawal media mereka yang sentiasa 
membakar perasaan rakyat mereka dengan slogan “Kebebasan Media” sehingga berlaku 
peristiwa hitam itu.  Ini kerana bendera itu adalah lambang atau tanda kepada sesebuah 
negara.   

Tuan Yang di-Pertua, pencemaran sungai adalah perbuatan yang kita semua 
kutuk.  Ini kerana sungai adalah punca air yang membekalkan keperluan kepada kehidupan 
kita seharian.  Dewasa ini pencemaran terhadap sungai begitu berleluasa sama ada kita 
sedar atau tidak ianya tetap berlaku hasil daripada perbuatan kita semua.  Walaupun 
kempen dari Jabatan Parit dan Saliran telah meletakkan papan tanda berbunyi “Cintailah 
Sungai Kita” di kebanyakan sungai dan tali air di negara kita dan langkah ini patut kita 
berikan kepujian tetapi ada kalanya ia tidak memberi sebarang kesan kepada sesetengah 
pihak. 

Ada sesetengah pihak yang tergamak mencurahkan bahan toksik atau racun 
serangga ke dalam sungai kerana ingin mendapatkan ikan-ikan ataupun udang sungai 
secara mudah dan kemudiannya menjual hasil tangkapan ini kepada orang ramai dan 



58. tenaga yang baru. Apakah pencapaian dari kajian yang telah dibuat terhadap bio-diesel ini? Berapakah kos pengeluaran terhadap bahan ini untuk satu liter?. Saya telah difahamkan bahawa Lembaga Minyak Sawit Malaysia ataupun MPOB akan membangunkan kilang bio-dieselnya yang pertama di negara ini tidak lama lagi, yang dianggarkan bernilai RM40 juta bagi menghasilkan bio-diesel yang boleh digunakan untuk enjin diesel. Sekiranya perkara ini benar-benar berlaku, maka saya terlebih dahulu ingin mengucapkan tahniah kepada MPOB dan kementerian yang telah berusaha ke arah mencari sumber baru bagi kegunaan negara kita. Oleh kerana kita akan mengeluarkan minyak diesel dari bio-diesel sendiri, maka saya ingin mencadangkan supaya MPOB dapat pula bekerjasama dengan pengeluar kereta tempatan agar diesel yang dikeluarkan nanti dapat disesuaikan dengan enjin kereta tempatan. Jangan pula nanti diesel yang kita keluarkan tidak dapat digunakan oleh kereta tempatan dan hanya sesuai pada enjin-enjin tertentu sahaja, dan ini tentunya merugikan kita semua. Sekiranya ini dapat dilakukan, maka industri kereta kita akan selari dengan industri kelapa sawit kita. Ini tentunya akan memberikan keuntungan kepada negara kita kerana kita dapat mengeksport produk kita serentak dan permintaan terhadap sawit akan tinggi dan sekali gus memberikan keuntungan kepada pengusaha-pengusaha ladang dan yang pentingnya pekebun-pekebun kecil di samping dapat menolong menstabilkan harga kelapa sawit dan tentunya menggalakkan pengeksportan kenderaan kita. Tuan Yang di-Pertua, baru-baru ini kita tersentak dengan kejadian yang berlaku di negara jiran kita apabila bendera kita telah dipijak dan dibakar oleh golongan pelajar dan masyarakat mereka kerana masalah Pulau Ambalak khabarnya, sedangkan perkara itu boleh kita runding ataupun boleh dicapai melalui Mahkamah Keadilan Antarabangsa bagi diputuskan. Kita dikatakan serumpun dan sebangsa, tetapi apabila timbul masalah tidak mahu bertolak ansur, bahkan disiarkan pula ucapan Allahyarham Sukarno semasa menganyang Malaysia pada satu ketika dahulu. Sedangkan kita, apabila timbul masalah pendatang tanpa izin, kita tidak emosi dan sentiasa memberi peluang dan kelonggaran dan beberapa kali tertangguh terlalu lama demi menjaga tali persahabatan di antara kedua buah negara sehingga beberapa kali menteri kita, bahkan timbalan menteri dan Perdana Menteri sendiri berulang alik ke negara tersebut, kerana bilangan rakyat merekalah yang paling ramai menjadi pendatang tanpa izin dalam negara kita ini, sehingga ada suara-suara sumbang yang menyatakan bahawa kerajaan kita terlalu takut untuk mengambil tindakan. Rakyat kita tidak pernah pun berpiket akan hal ini walaupun mereka tidak bersetuju. Inilah mungkin kata pepatah Melayu yang telah banyak kali disebut di dalam Dewan ini, 'kita memberi susu, orang lain membalasnya dengan tuba.' Mujur timbul segelintir masyarakat mereka dan duta besar mereka di negara ini dengan kesedaran untuk memohon maaf kepada Perdana Menteri dan negara kita. Sedikit sebanyak terubat jugalah hati kita yang terguris itu. Saya amat bersetuju dengan kenyataan Yang Amat Berhormat Perdana Menteri kita bahawa kerajaan mereka juga harus mengawal media mereka yang sentiasa membakar perasaan rakyat mereka dengan slogan "Kebebasan Media" sehingga berlaku peristiwa hitam itu. Ini kerana bendera itu adalah lambang atau tanda kepada sesebuah negara. Tuan Yang di-Pertua, pencemaran sungai adalah perbuatan yang kita semua kutuk. Ini kerana sungai adalah punca air yang membekalkan keperluan kepada kehidupan kita seharian. Dewasa ini pencemaran terhadap sungai begitu berleluasa sama ada kita sedar atau tidak ianya tetap berlaku hasil daripada perbuatan kita semua. Walaupun kempen dari Jabatan Parit dan Saliran telah meletakkan papan tanda berbunyi "Cintailah Sungai Kita" di kebanyakan sungai dan tali air di negara kita dan langkah ini patut kita berikan kepujian tetapi ada kalanya ia tidak memberi sebarang kesan kepada sesetengah pihak. Ada sesetengah pihak yang tergamak mencurahkan bahan toksik atau racun serangga ke dalam sungai kerana ingin mendapatkan ikan-ikan ataupun udang sungai secara mudah dan kemudiannya menjual hasil tangkapan ini kepada orang ramai dan.